Baleliai
Baleliai – kaimas Ukmergės rajono savivaldybės šiaurėje, prie senojo kelio Ukmergė-Panevėžys. Seniūnaitijos centras. Pro kaimą teka Mūšia (dešinysis Šventosios intakas), kurios ištakos yra už kelių kilometrų į šiaurės vakarus nuo Balelių. Yra Balelių pagrindinė mokykla, biblioteka, veikia Balelių koplyčia. Aptiktas kapinynas. Kaimo pakraštyje auga saugomas Viškonių ąžuolas.